คือศรีษะหนูมีอาการบวมค่ะบริเวณด้านซ้ายกลางศรีษะ จับแล้วเหมือนหัวโน กดหรือจับจะรู้สึกเจ็บค่ะ ก่อนหน้าเคยเป็นแต่ว่าดีขึ้นมากจนหายไปพักนึงก็กลับมาเป็นอีกค่ะ ทั้งที่ไม่เคยได้รับการกระทบกระเทือนใดๆ แต่ว่าช่วงนี้ทานอาหารไม่ตรงเวลา นอนดึก นอนนาน บางทีก็นอนน้อยค่ะ ข้าวเช้าไม่เคยทานเลย จะเกี่ยวกับพฤติกรรมเหล่านี้มั้ยคะ เป็นแบบนี้มาพักนึงแล้วค่ะ แต่ศรีษะมีอาการบวมและเจ็บมาก่อนหน้าแล้ว อยากทราบว่าเป็นอะไรคะ ควรแก้ไขอย่างไรบ้าง และมีโอกาสเสี่ยงเป็นโรคอะไรไหมคะ ขอบค่ะ
สวัสดีค่ะ อาการศีรษะบวมโนกดเจ็บ อาจเกิดจากหลังได้รับอุบัติเหตุที่ศีรษะทำให้มีเลือดออกมาคั่งอยู่บริเวณชั้นใต้ผิวหนัง เห็นเป็นลักษณะหัวโนได้ ซึ่งเลือดจะค่อยๆถูกดูดซึมกลับเข้าร่างกาย และค่อยๆยุบลงเองได้ การวินิจฉัยอื่นๆเช่นก้อนกระดูกที่งอกออกมาเพิ่ม หรือเป็นก้อนจากกล้ามเนื้อที่ตึงตัว หรือก้อนเนื้องอกไขมัน รูขุมขนอักเสบและติดเชื้อเกิดเป็นฝีหนอง เป็นต้นแนะนำว่าถ้าคลำได้ก้อนชัดเจน กดเจ็บ ปวด บวม ควรไปพบแพทย์เพื่อตรวจเพิ่มเติมให้ได้การวินิจฉัยที่แน่นอน เบื้องต้นไม่ไปกดทับบริเวณที่เจ็บ ระวังการกระทบกระแทก